Foto: Getty Images Braziliya sobiq prezidenti, ayni damda qamoq jazosi o‘tayotgan Luis Inasiu Lula da Silva milliy termaning JCh-2018dagi o‘yinlarini sharhlaydi. Ispaniyaning Marca nashri ma’lumotlariga ko‘ra, siyosatchi mahalliy TVT telekanalida qamoqxonaning o‘zidan ishlaydi. Da Silvadan xabarlar efirda ko‘rsatiladi va tomoshabinlarga o‘qib eshittiriladi. 72 yoshli Luis Inasiu Lula da Silva 2003 yilning 1 yanvaridan 2011 yilning 1 yanvariga qadar davom rahbari lavozimini egallagan. 2017 yilda u korrupsiyada ayblanib 12 yilga ozodlikdan mahrum etildi. Pentakampeonlar Rossiyada bo‘lib o‘tayotgan jahon birinchiligi guruh bosqichi doirasida Shveytsariya, Kosta-Rika va Serbiya bilan kuch sinashadi. Eslatib o‘tamiz, avvalroq AQSh jahon chempionati terrorchilar uchun yaxshi nishonga aylanishi mumkin ekani haqida ma’lum qilgandi.